《秋雨叹和杜少陵韵三首 其一》
清代·钮琇

羲和投鞭白日死，满堂水衣苍色鲜。滩声潺湲入秋耳，更惊斛麦须千钱。

东风萧萧吹雨急，茅茨数点波间立。菽沉禾烂不可收，舟居嫠妇中宵泣。

作者简介：江苏吴江人，初名泌，字书城，号玉樵。康熙十一年拔贡。由教习考任知县，历知河南项城、陕西白水、广东高明。有政绩，卒于官。博雅工诗文，有《白水县志》、《临野堂集》。在高明时博采遗闻轶事，成《觚剩》一书，流传尤广。